cyanic-selkie/wikianc huggingface dataset:
Adam Brody
Etter at Brody ble uteksaminert fra high school, flyttet han til Hollywood i 1999, der det ikke varte lenge før han fikk kontakt med en manager og en dramalærer. Det første året i Hollywood ble brukt til å lære skuespillerteknikker, auditions og arbeide i en Blockbusterbutikk. I 2000 fikk han rollen som Barry Williams i TV-filmen Growing up Brady, og deretter roller for lengre tid i Gilmore Girls og den kanadiske komiske tv-serien Sausage Factory. Rollen som gjorde ham kjent var som den morsomme, men keitete Seth Cohen i tv-serien The O.C. fikk han i 2003. Denne rollen brakte ham suksess og det tok ikke lang tid før han ble et ungdomsidol. Han var den første av skuespillerne i O.C. som opptrådte i showet Punk'd på MTV. Etter dette har han hatt roller i filmer som Mr. and Mrs. Smith med Brad Pitt og Angelina Jolie i hovedrollene og i Thank You for Smoking spilte han Rob Lowes assistent.
Brody bor i Los Angeles i California. Han var sammen med Rachel Bilson, som også spilte i The O.C., i tre år. Forholdet endte i desember 2006.
Bortsett fra å være skuespiller spiller Brody trommer i bandet Big Japan sammen med skuespiller Bret Harrison, og høsten 2005 viste han og kollegaen Mischa Barton klær for den svenske motekjeden JC.
Brody skriver også skuespill og sanger på fritiden. Han har skrevet tegneserien Red Menace som utgis av «Wildstorm» sammen med Danny Bilson, Rachel Bilsons far.
Brody skulle også vært co-producer for den nye utgaven av filmen Revenge of the Nerds fra 1984, men denne ble kansellert under innspilling. I 2007 ble opptakene av filmen In The Land of Women, der han spiller mot Meg Ryan avsluttet. Han har også spilt i Smiley Face og The Ten. Disse tre filmene hadde premiere i 2007. I 2008 skal han spille i filmen Death In Love.
Brody har også spilt i musikkvideoen til sangen "Too Bad About Your Girl" av The Donnas.
Brody er, som The O.C.-karakteren sin Seth, stor fan av indie rock. Noen av hans favorittband er Modest Mouse, Death Cab for Cutie og Interpol.
Preposisjon
Preposisjon (av lat. praeponere, stille foran), er en grammatikalsk ordklasse. Vanlige preposisjoner i norsk er i, på, mellom, over, under, av, bak, før, etter, hos, gjennom, utenom, blant, ved siden av.
Klubber som har spilt i Scottish Football League
Oversikt over klubber som har spilt i Scottish Football League.
Preposisjon
Preposisjoner bøyes ikke, og står foran et annet ord for å danne et preposisjonsuttrykk (i senga, på taket). De samme ordene kan i enkelte tilfeller være plassert etter ordet de står til; de er da strengt tatt postposisjoner
Klubber som har spilt i Scottish Football League
Kort oversikt over divisjonssystemet
Antallet lag i de forskjellige divisjonene har variert sterkt.
Preposisjon
I norsk kan stå sammen med substantiv, pronomen eller verb dersom verbet er i infinitiv.
Preposisjoner kan fortelle hvor noe er:
Offshoreleverandørenes HMS-konferanse
Offshoreleverandørenes og Energibransjens HMS-konferanse er en konferanse om HMS i offshoreindustrien. Den ble første gang arrangert i 2008 som et initiativ fra Chul Christian Aamodt i Mintra Trainingportal. Dengang var konferansens navn Offshoreleverandørenes HMS-konferanse.
Hensikten med konferansen er å bidra til erfaringsoverføring mellom energibransjen og offshorebransjen, og bidra til økt sikkerhet for alle aktører i industrien.
Preposisjon
Preposisjoner kan fortelle noe om tid:
Kasus
I språk hvor man har grammatikalske kasus styrer preposisjoner normalt hvilken kasus det etterfølgende ordet får. I enkelte språk, som tysk, tar hver bestemt preposisjon en bestemt kasus, mens i andre, som latin, er det betydningen av preposisjonen i det enkelte tilfelle som avgjør kasus.
På norsk finnes det i enkelte dialekter tydelige spor etter at preposisjoner styrer kasus. Det finnes også noen eksempler som har blitt bevart i faste sammensetninger, som f.eks. til bords, til gårds, til lands, til vanns, til sjøs, fra borde og av gårde.
Se også
விபக்தி
Klubber som har spilt i Scottish Football League
Valg
I 1922 ble det innført et automatisk system der de to dårligste lagene i Division 1 ble erstattet av de to beste lagene i Division 2. Fram til 2. verdenskrig måtte fremdeles de to dårligste lagene i Division 2 søke om gjenvalg. Denne praksisen ble avviklet rundt 1950.
På sin side ble for øvrig Gretna valgt inn i ligaen i 2002 etter at Airdrieonians hadde gått konkurs. Airdrie-klubbens etterfølger Airdrie United tapte valget mot Gretna, men løste til slutt sitt desperate problem ved (med ligaens velsignelse) å kjøpe ut ligaklubben Clydebank og flytte hele klubben til Airdire som Airdie United.
Christine Arron
Christine Arron (født 13. september 1973 i Les Abymes, Guadeloupe) er en fransk friidrettsutøver.
Hun ble oppdaget under junior-VM i Seoul i 1992, og ble hentet til Frankrike. Det store gjennombruddet kom i 1997. I 1998 ble hun europamester i Budapest da hun satte ny europarekord på 100 meter med 10,73. Med denne tiden er hun verdens tredje raskeste kvinne på distansen, bare slått av Florence Griffith-Joyner og Marion Jones.
Etter dette har hun bare stafettmedaljer. Under VM 1991 i Sevilla tok Frankrike sølv på 4 x 100 m. Hun fikk en sønn i 2002, og gjorde comeback i 2003. Under VM 2003 i Paris ble hun stafettverdensmester, og under OL 2004 i Athen vant hun igjen stafetten sammen med lagvenninnene Véronique Mang, Muriel Hurtis og Sylviane Félix.
Osensjøen
Osensjøen (også skrevet Ossjøen) er en innsjø i kommunene Åmot og Trysil i Innlandet fylke. Innsjøen har utløp gjennom Søndre Osa til Rena og Glåma.
Innsjøen er regulert og brukes som magasin for Osa kraftverk
Thord Flodqvist
Thord Flodqvist (født 5. august 1926, død 15. mars 1988) var en svensk ishockeyspiller som deltok i de olympiske vinterleker 1952 i Oslo.
Flodqvist vant en olympisk bronsemedalje i ishockey under vinter-OL 1952 i Oslo. Han var målvakt på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3.
The Bottom Billion
The Bottom Billion: Why the Poorest Countries Are Failing and What Can Be Done About It er en bok av den britiske professoren i økonomi, Paul Collier. I boken drøfter professor Collier hvorfor de fattigste land i verden «The Bottom Billion», den nederste milliarden, ikke klarer å utvikle seg og overkomme de mange problemer innbyggerne i disse landene møter.
En norsk utgave kom ut på Gyldendal i 2008 under tittelen De fattigste – veien ut av uføret, oversatt av Harald Henmo.
David Letterman
David Michael Letterman (født 12. april 1947 i Broad Ripple i Indianapolis i Indiana) er en amerikansk programleder, tekstforfatter, komiker og fjernsynsprodusent.
Han ledet fjernsynsprogrammet The Late Show with David Letterman som ble sendt på CBS. Showet produseres i Ed Sullivan Theater på Broadway i New York. Programmet ble tidligere sendt på NRK 2, Metropol, ZTV, TVNorge og sist på VOX. Programmet hadde sin siste sending 20. mai 2015.
Oppvekst og karriere
David Letterman ble født i Indianapolis, Indiana. Hans far Harry Joe Letterman, som var blomsterhandler, døde i 1973 av hjerteinfarkt nummer to, 57 år gammel. Harry Joe Letterman fikk sitt første hjerteinfarkt i en alder av 36 år. Etter farens første hjerteinfarkt var frykten for å miste faren alltid til stede hos David. I et intervju med Esquire fortalte David Letterman at han beundret farens evner til å fortelle vitser. Hans mor, Dorothy Letterman, var sekretær for den presbyterianske kirke, og i tillegg hjalp hun sin mann. Letterman har to søstre, Janice, som er den eldste, og Gretchen, som er den yngste.
Letterman bodde på nordsiden av Indianapolis i Meridian-Kessler område, 6.4 km nord for bykjernen av Indianapolis, ikke langt fra Indianapolis Motor Speedway.
Han begynte på School 55, og senere begynte han på Broad Ripple High School der han ble uteksaminert i 1965. Ved siden av jobbet han på Atlas Supermarket. Etter at han fullførte high school i 1965 begynte han å studere telekommunikasjon ved Ball State University i Muncie, Indiana, og gikk ut med en B.A. i telekommunikasjon i 1969.
Værmelder og tidlig TV-karriere
I 1970 startet han sin TV-karriere som værmelder og tv-annonsør på den lokale tv-stasjonen WLWI (nå WTHR) i Indianapolis og var der til 1974. Ved en anledning gratulerte han en tropisk storm etter at den hadde blitt oppgradert til en orkan med å si: «I guess congratulations are in order». Fra 1974 til 1975 ledet han barneprogrammet Clover Power på radiokanalen WXLW. Dette ble sendt tidlig lørdag morgen. I 1971 var han også reporter for ABCs Wide World of Sports dekning av Indianapolis 500.
Los Angeles
I 1975 flyttet Letterman til Los Angeles, California, for å prøve lykken som stand up-komiker og tekstforfatter for forskjellige TV-programmer. I samme tidsperioden begynte han med stand up-opptredener på The Comedy Store i Los Angeles. Han begynte også å skrive for TV-programmer som The Peeping Times og Good Times. I 1978 var han alt en minikjendis etter å ha deltatt på tv-programmer som The Gong Show, Mary Tyler Moores tv-serie Mary, Liar's Club, The $10,000 Pyramid, Password Plus og The Starland Vocal Band Show. Han hadde også spilt inn en pilot av et game show kalt The Riddlers i 1977, men showet ble aldri noe av.
Johnny Carsons Tonight Show
24. november 1978 fikk han sin første opptreden hos sitt store forbilde Johnny Carson på The Tonight Show starring Johnny Carson. Han var gjesteprogramleder for The Tonight Show første gang 9. april 1979, da Johnny Carson var vert for Oscar utdelingen. Han ble så populær på slutten av 70-tallet at han ble fast gjesteprogramleder for The Tonight Show. Carson hadde fire programmer i uka og lot en gjesteprogramleder ta seg av mandagsepisoden. Letterman var gjesteprogramleder hele 51 ganger og gjest 22 ganger.
The David Letterman Show (The Morning Show)
NBC så et stort potensial i den unge Letterman og ga ham et eget program i 1980 kalt The David Letterman Show, som selv om det fikk gode omtale av kritikerne og vant to Emmy Awards, bare var på lufta fra 23. juni til 24. oktober 1980.
Biff Henderson, Barbara Gaines, Merrill Markoe, Gerard Mulligan og Hal Gurnee var allerede da med i besetningen, og det var i denne perioden Letterman begynte med segmentene Small Town News og Halloween Costumes.
Late Night with David Letterman
Lettermans program ble ganske kontroversielt. For det første kom Letterman med politiske vitser hvor Carson hadde styrt unna politiske referanser. Det skulle vise seg at TV aldri skulle bli det samme etter at David Letterman gjorde sitt andre forsøk på et TV-program i 1982. Blant annet hadde de sprø konkurranser, ringte til vilt fremmende mennesker og pratet om de underligste ting. Men programmet var en suksess og fikk meget høye seertall, spesielt blant ungdommer. Han var såpass populær at han flere ganger hadde minst like høye seertall som Carson.
NBC til CBS
I 1991 annonserte Johnny Carson at han skulle gå av med pensjon. Mange trodde da at Letterman var den naturlige arvtakeren til Carson, mens NBC mente at Letterman var for kontroversiell og hellet seg mer i retning av Jay Leno som nå var fast gjesteprogramleder for The Tonight Show. En annen grunn var at Johnny Carson var så populær at han var større enn NBC, og når de var uenige med NBC, sa administrerende produsent Peter Lassally at det var slik Johnny ville ha det, og slik ble det. Det ville ikke NBC ha noe av. De ville ha styringen selv, noe de ikke ville få med Letterman som ville ha eierskap for sitt show selv (slik han i dag gjør med sitt Late Show with David Letterman), og Letterman gjorde mer eller mindre hva han ville alt, mens med Leno ville fortsatt NBC eie showet og mer eller mindre gjøre hva de ville med det. Jay Leno ble valgt, og Letterman fortsatte inntil videre med sitt Late Night.
14. januar 1993 annonserte Letterman på en pressekonferanse at han gikk til CBS og Late Show with David Letterman, etter blant annet rådført seg med Johnny Carson. Nå var startskuddet gått i konkurransen om talkshow sent på kvelden. NBC begynte med å prøve å nekte Letterman å bruke kjennetegn som «Top Ten List», «Stupid Pet & Human Tricks», «Viewer Mail» og navnet Larry «Bud» Melman (kallenavnet til Calvert DeForest på NBC) selv om det var Letterman og hans tekstforfattere som hadde funnet på det. Letterman og co måtte skifte navn på mange ting, blant annet at Calvert DeForest måtte bruke sitt virkelige navn, i stedet for Larry «Bud» Melman, og de måtte kalle The Top Ten List for «Late Show Top Ten» og Viewer Mail ble til «CBS Mailbag».
Siste Late Night
Siste Late Night with David Letterman ble sendt 25. juni 1993 med Tom Hanks som gjest, og Bruce Springsteen var den musikalske overraskelsesgjesten. Han framførte sangen Glory Days sammen med The World's Most Dangerous Band og David Sanborn på tamburin og saxofon. Dette var også første gangen Bruce Springsteen var gjest hos Letterman.
Første Late Show
Letterman begynte å sende Late Show with David Letterman i 30. august 1993 på CBS, og første sendig hadde mer enn 23 millioner seere, ifølge CBS NEWS. Bill Murray var første gjest som han var da Late Night with David Letterman hadde premiere i 1982. Billy Joel er musikalsk gjest og blir intervjuet og opptrer med sangen No Man's Land. NBCs nyhetsanker Tom Brokaw gjør en overraskende opptreden under monologen når han kommer og gratulerer Letterman med nytt program og ønsker han lykke til, men sier han er litt sjokkert og går bort og henter de to siste plakantene fra plakatgutt Tony Mendez og sier: "These last two jokes are the intellectual property of NBC" og går ut av scene etterpå. Letterman sier: «Who would have thought you would ever hear the words 'intellectual property' and 'NBC' at the same sentence». Litt senere prøver Letterman å tilkalle Ed Sullivans gjennferd som introduserer Paul Newman som reiser seg opp fra salen og spør: «Where the hell are the singing cats?».
Johnny Carsons siste TV-opptreden
13. mai 1994 gjorde Johnny Carson sin siste TV-opptreden noensinne hos David Lettermans Late Show with David Letterman. Mange, inkludert Jay Leno, mener dette er beviset på at Letterman var Johnny Carsons favoritt til å bli hans etterfølger for The Tonight Show.
Bypassoperasjon
14. januar 2000 gjennomgikk David Letterman en bypassoperasjon med fem separate inngrep samtidig på Cornell Medical Center, New York Presbyterian Hospital, gjennomført av hjertekirurgen Dr. Wayne Isom, som tidligere hadde operert andre kjendiser som Larry King, Walter Cronkite, Jack Paar og senere Regis Philbin.
Han gjorde opptaket av Late Show with David Letterman før på dagen og nevnte at han skulle inn og ta et angiogram da han intervjuet Regis Philbin, som var en av gjestene den dagen.
21. februar 2000 gjorde David Letterman comeback etter hjerteoperasjonen med Regis Philbin og Robin Williams som gjester og Foo Fighters som fremførte sangen «Everlong», som Letterman introduserte som sitt favorittband og «Everlong» som sin favorittsang. Jerry Seinfeld kom også ut under monologen.
Han inviterte også alle de åtte som hadde vært med og operere ham, til programmet sitt den kvelden.
Første sending etter terrorangrepene i New York
17. september 2001 returnerte Letterman på lufta etter terrorangrepene 11. september 2001 i New York City med Regis Philbin og Dan Rather som gjester, mens Tori Amos framførte sin versjon av Tom Waits sang "Time". Programmet vant senere en Emmy Award for denne episoden som ble kalt «one of the purest, most honest and important moments in TV history» av New York Daily News. Time Magazine kåret Lettermans retur til Tv-skjermen etter terrorangrepet Best TV Moment of 2001. Entertainment Weekly tok med episoden på sin best-of liste for tiåret. De skrev som begrunnelse, "He's snarky. He's snide. But when a solemn Letterman returned to the air Sept. 17, 2001 (his was the first late-night comedy show to air after the attacks), his off-the-cuff monologue showed the shell-shocked audience it was okay to laugh…and to cry."
30-årsjubileum
1. februar 2012 feiret Letterman at det var 30 år siden første Late Night with David Letterman ble sendt. Gjester var radiotalkshow-vert Howard Stern og bandet Airborne Toxic Event.
20-årsjubileum med Late Show og CBS
29. august 2013 feiret Late Show with David Letterman 20-årsjubileum på CBS. Bill Murray, utkledd som Liberace, var gjest. Murray sang også I Will Always Love You. Bill Murray var også den første som gjestet Late Show 30. august 1993.
Kontrakt med CBS
3. april 2012 annonserte CBS at de hadde kommet til enighet med David Letterman om en ny kontrakt som strakk seg ut 2014.
4. oktober 2013 kunngjorde CBS at de hadde forlenget kontrakten med Letterman ut 2015.
Han annonserte 3. april 2014 at han ville pensjonere seg fra Late Show with David Letterman i 2015
Cabin Boy
Under pseudonymet Earl Hofert (navnet lånte han av en gammel, «gal» onkel på morssiden) spilte han en birolle i filmen Cabin Boy fra 1994, der blant annet Chris Elliott er en av de mer sentrale skuespillerne. Filmmanuset ble skrevet av Chris Elliott og Adam Resnick som hadde jobbet sammen i Late Night with David Letterman.
CAA
Han var tilknyttet agentbyrået CAA(Creative Artists Agency) og brukte agent Michael Ovitz, som senere ble president for The Walt Disney Company fra 1995–1997, til å forhandle sin kontrakt da han forlot NBC til fordel for CBS i 1993. CAA har siden reforhandlet alle kontraktfornyelsene med CBS på vegne av Letterman.
Siste Late Show
20. mai 2015 ble siste Late Show sendt fra Ed Sullivan Theater med opptredener av kjente tidligere gjester av showet som Jerry Seinfeld, Tina Fey, Chris Rock, Jim Carrey og Bill Murray. Dette markerte slutten på en 22 år lang karriere som programleder for The Late Show with David Letterman. Bandet Foo Fighters var de siste som opptrådte på Late Show-scenen. Stephen Colbert er annonsert som etterfølger. Hans nye talkshow lanseres i september 2015.
Rahal Letterman Lanigan Racing
Letterman er en ivrig tilhenger av motorsport, spesielt Indianapolis 500. Han er deleier av racinglaget Rahal Letterman Lanigan Racing (RLL), sammen med Bobby Rahal og Mike Lanigan.
I 1996 ble Letterman deleier av Rehal Racing. I 2002 realiserte Letterman igjen en livslag drøm da han for første gang ble deleier av en bil i Indianapolis 500. Til ære for Letterman kjørte Rehal Racing hele Indianapolis 500 under navnet Rahal Letterman Racing. To år senere, i 2004, skiftet laget navn til Rehal Letterman Racing for å reflektere Lettermans omfattende engasjement i teamet. I 2011 skiftet laget navn til Rehal Letterman Lanigan Racing.
American Foundation for Courtesy and Grooming
American Foundation for Courtesy and Grooming er en privat stiftelse der David Letterman er grunnlegger, president og største bidragsyter. Stiftelsens kasserer er Fred Nigro, som er Lettermans regnskapsfører. Stiftelsen drives fra Fred Nigros kontorer i Los Angeles, California . Stiftelsen støtter blant annet Earnhardt Family Foundation, Michael J. Fox Foundation, The Larry King Cardiac Foundation, Paul Newmans Hole in the Wall Gang Camp, NewYork-Presbyterian Hospital og American Red Cross.
George Miller og Letterman
George Miller og David Letterman møttes på The Comedy Store i Los Angeles tidlig på 1970-tallet, og de ble etter hvert nære venner. I 1979 kom Miller og flere andre komikere i konflikt med The Comedy Store og nektet å opptre der mer. David Letterman var på den tiden fast gjesteprogramleder for The Tonight Show starring Johnny Carson og var programleder hver mandag for Johnny Carson, som noen år tidligere hadde fått ny kontrakt av NBC som ga ham mer penger og mer fri. Letterman trengte et sted å prøve ut vitsene sine, så av den grunn boikottet han ikke The Comedy Store. En kveld kom Miller for å se på sin venn opptre, men klubbens eier likte ikke det og ringte politiet og fikk ham kastet ut. Etter at Dave hørte hva som hadde skjedd, opptrådte han aldri mer på The Comedy Store, ifølge Miller.
I et intervju med Time Magazine like før Letterman skulle begynne hos CBS fortalte Miller at da Letterman første gang ble invitert til The Tonight Show starring Johnny Carson, fikk Miller vite om det av Lettermans kjæreste på den tiden; Merrill Markoe. «I was a little ticked off. But it's just because he's so private», sa Miller.
Etter at Miller døde i 2003 sa Letterman: «George was my oldest friend, and one of the funniest people I ever knew. We are all very sad that he is gone».
Snøbrett under Vinter-OL 1998
Under Vinter-OL 1998 i Nagano ble det arrangert fire øvelser i snøbrett, som for første gang var olympisk disiplin.
Kroksund (Marker)
Stedet mistet gradvis sin betydning da Rødenes og Øymark kommuner ble slått sammen til Marker kommune 1. januar 1964. På samme tid ble ferjen erstattet med bru. Kommuneadministrasjonen flyttet til Ørje. Landhandel og mølle ble etter hvert lagt ned. Ved sagbruket er det fortsatt virksomhet.
Elektrifiseringen kom til Kroksund 1948–49. Kroksund var på 1800-tallet anløpsted for dampskipet Engebret Soot. På den tiden hadde stedet også hotell i bygget som senere huset kommuneadministrasjonen.
David Letterman
George Miller og Letterman
Miller var gjest på Late Night with David Letterman og Late Show with David Letterman hele 56 ganger.
Johnny Carson og Letterman
Da David Letterman var 14; i 1962, fikk Johnny Carson jobben som programleder for The Tonight Show starring Johnny Carson. Carson var Lettermans store idol, og han så opp til ham som den beste av de beste når det gjaldt komedie og klasse. I mange år ville Letterman bli Johnny Carson.
I 1975 flyttet Letterman til Los Angeles, California, av samme grunn som tre generasjoner komikere skulle komme til å gjøre, for å være nær Johnny Carson og The Tonight Show. Hvis du trodde du var morsom og trodde du kunne være i samme ligaen som de store gutta måtte du komme deg til The Tonight Show starring Johnny Carson. Det var nærmest en regel. Hadde du ikke vært hos Johnny Carson på The Tonight Show, så var du ikke en ordentlig komiker.
Letterman begynte med stand-up på The Comedy Store i Los Angeles og gjorde noen opptredener på forskjellige TV-program som gjorde at han alt i 1978 var en minikjendis. 24. november 1978 fikk han sin første opptreden hos sitt store forbilde, Johnny Carson på The Tonight Show starring Johnny Carson. Etter å ha gjort sitt stand up- nummer, ble Letterman invitert til sofaen for å snakke med Carson, noe som på den tiden var regnet som noe av det største en komiker kunne få. Carson likte ham så god så han året etter (1979) fikk jobben som fast gjesteprogramleder for Carson. Gjesteprogramlederen skulle ta seg av mandagsepisoden på grunn av at Carson hadde skrevet en ny kontrakt som sa at han bare måtte gjøre fire programmer, tre dager i uken. Letterman var gjesteprogramleder hele 51 ganger og gjest 22 ganger mellom 1978 og 1992.
23. mai 1991 annonserte Carson under NBCs presentasjon av høstsesongen 1991 i Carnegie Hall i New York City at 22. mai 1992 var datoen det siste Tonight Show starring Johnny Carson var på lufta og at han gikk inn pensjonistenes rekker.
Alle lurte på hvem som skulle bli Carsons etterfølger og bli programleder for The Tonight Show. Det sto mellom David Letterman, som var programleder for Late Night with David Letterman, som gikk etter Johnny Carsons Tonight Show, og Jay Leno som var fast gjesteprogramleder for The Tonight Show starring Johnny Carson. Både Johnny Carson, David Letterman og hans støttespillere trodde at Letterman skulle ta steget opp fra klokken 00.30 og Late Night til 23.30 og The Tonight Show. Det verken Carson, Letterman eller noen andre visste var at Jay Leno og hans agent Helen Kushnick allerede hadde skrevet under en kontrakt som sikret Leno jobben som programleder for The Tonight Show den dagen Johnny Carson gikk av.
Da Letterman fikk vite avgjørelsen var han knust. Helt siden han var 14 år hadde han drømt om å være den som tok over for Carson. Han engasjerte superagent Michael Ovitz fra CAA for å representere seg. Til slutt annonserte Letterman at han gikk til CBS, en sak han hadde spurt Johnny Carson om råd i for å ta en avgjørelse.
13. mai 1994 gjorde Carson sin siste TV-opptreden noensinne hos David Lettermans Late Show with David Letterman. Mange, inkludert Jay Leno, mener dette er beviset på at Letterman var Johnny Carsons favoritt til å bli hans etterfølger for The Tonight Show.
Letterman fremførte få dager etter Carsons død en monolog der alle vitsene var skrevet av Johnny Carson, som en hyllest til hans store forbilde. De hadde også Carson produsent; Peter Lassally, som fortalte hvordan det var å jobbe sammen med Johnny i 22 år. Hans orkesterleder fra NBC Orchestra; Doc Severinsen, var også gjest, og sammen med Tommy Newsom, Ed Shaughnessy og The CBS Orchestra fremførte de Carsons favorittsang Here's That Rainy Day. Peter Lassally bekreftet også at Carson mente at Letterman var hans rettmessige etterfølger som The King of Late Night og burde fått The Tonight Show.
Warren Zevon og Letterman
Warren Zevon var erstatter for Paul Shaffer og gjest gjentatte ganger mellom 1982 og 2001. 30. oktober 2002 var Zevon som eneste gjest på Late Show with David Letterman for å fortelle at han led av sykdommen lungekreft. Til slutt i programmet spilte Zevon Roland the Headless Thompson Gunner på forespørsel fra David Letterman, og dette var den siste sangen Warren Zevon noen gang fremførte for offentligheten. Etter programmet ga Zevon bort gitaren sin som han brukte på showet til Letterman, og sa: "Here, I want you to have this, take good care of it." Fra plata My Ride's Here fra 2002 snakker Letterman på sangen "Hit Somebody! (The Hockey Song)". Zevon døde av lungekreft 7. september 2003.
Worldwide Pants Incorporated
Letterman har også et eget TV-produksjonsselskap kalt Worldwide Pants Incorporated. Det produserer hans Late Show with David Letterman og Late Late Show with Craig Ferguson. Den mest kjente TV-serien han har produsert er Alle Elsker Raymond.
Worldwide Pants startet plateselskapet Clear Entertainment/C.E. Music i 2010. Deres første signering var bandet Runner Runner.
David Letterman Communication and Media Building
Han gikk på Ball State University, og 7. september 2007 ble media- og kommunikasjonsentret oppkalt etter ham. Sentret heter David Letterman Communication and Media Building og kostet 21 millioner amerikanske dollar.
Letterman Telecommunications Scholarship
Letterman opprettet i 1985 Letterman Telecommunications Scholarship på Ball State University som gir studenter finansiell støtte basert på hans eller hennes kreativitet, ikke karakterer. Stipendene er på $10,000, $ 5,000 og $ 3,333.
Voksenliv
I 1969 giftet han seg med sin high school-kjæreste; Michelle Cook. De skilte seg i 1977. Han hadde også et langtidsforhold til sin tekstforfatter; Merrill Markoe. Det var hun som fant på segment som for eksempel Stupid Human/Pet Tricks og Viewer Mail.
I dag bor han i North Salem, New York, sammen med sin kone; Regina Lasko, som han giftet seg med 19. mars 2009 i Teton County Courthose i den lille byen Choteau, Montana. De hadde da vært sammen siden februar 1986. 3. november 2003 fikk de sønnen Harry Joseph, oppkalt etter Lettermans far som døde av et hjerteinfarkt i 1973. Letterman hadde selv i år 2000, i en alder av 52, en bypassoperasjon med fem separate inngrep.
Han har Tinnitus.
Utpressingsforsøk
Under sendingen av Late Show 1. oktober 2009 avsløte Letterman for seerne at han hadde utsatt for utpressingsforsøk. Utpresseren, CBS-produsent Robert Joe Halderman, truet med å avsløre Lettermans utroskap med en tidligere ansatt hvis han ikke fikk to millioner dollar. Utpresseren ble gitt en falsk sjekk på to millioner dollar og ble pågrepet av politiet da han prøvde å innløse den. Letterman valgte også å avsløre for offentigheten at han hadde vært utro.
9. mars 2010 ble Robert Joe Halderman dømt til et halvt års fengsel, fem års prøvetid og 1000 timer samfunnstjeneste.
Forfulgt av «gal» fan
Lettermans mest kjente stalker; Margaret Mary Ray, ble første gang arrestert i 1988 da hun ble stoppet av politiet i Lincoln Tunnel, New York City i Lettermans Porsche og presenterte seg som "Mrs. Letterman". Hun har også blitt arrestert etter å ha brutt seg i Lettermans hjem gjentatte ganger. Hun begikk selvmord i 1998 da hun hoppet foran et tog.
Letterman har blitt forfulgt av minst to andre «stalkere».
I 2005 anklaget en kvinnelig tv-seer Letterman for å sende kodede meldinger gjennom tv-skjermen til henne. Hun fikk først medhold av en domstol, men dommen ble senere opphevet.
Da Letterman hadde popstjerne og American Idol-dommer Paula Abdul på besøk 10. desember 2008 oppfordret en småirritert Letterman henne til å saksøke produsentene bak American Idol og TV-kanalen Fox etter at å ha sendt inn, med overlegg, nå avdøde Paula Goodspeed som var en såkalt "stalker", inn på audition med Abdul.
Kidnappingsforsøk
I 2005 ble en mann arrestert etter å ha planlagt å kidnappe David Lettermans sønn, Harry Joseph, og barnevakten fra Lettermans ranch i Montana.
Husleieloven
Husleieloven regulerer rettsforholdet mellom den som får et husrom stillet til sin disposisjon mot å betale et vederlag, som regel i penger. Uttrykket husleie brukes både om selve rettsforholdet og også om den pengesum som betales.
Den gjeldende husleielov er lov 26. mars 1999 nr. 17 og den trådte i kraft 1. januar 2000. Den avløste en tidligere lov fra 16. juni 1939. Husleieloven gjelder for alle kontrakter som er inngått etter ikrafttredelsen. For tidsubestemte (oppsigelige) kontrakter som er inngått før 1. januar 2000, gjelder likevel husleieloven når oppsigelsesfristen er utløpt (dvs. at idag gjelder den i praksis for alle tidsubestemte kontrakter). For tidsbestemte kontrakter som er inngått før loven trådte i kraft, gjelder den tidligere husleielov så lenge kontrakten varer.
Hva er et leieforhold?
Husleieloven definerer husleieavtaler som «avtaler om bruksrett til husrom mot vederlag», jf. § 1-1. Uttrykket bruksrett må avgrenses mot eiendomsrett, er det meningen at brukeren også skal bli eier, foreligger det ingen husleieavtale, men en avtale om kjøp (eventuelt med avdragsbetaling). Den bruksretten som seksjonseieren i et eierseksjonssameie har, er ingen husleierett for han er også (sam)eier i den eiendom som er seksjonert. Det samme gjelder boretten for andelseiere i borettslag. Det vanlige er at leieren har en total bruksrett som utelukker andre brukere, men det er ikke noe i veien for at flere leiere deler på bruken. Avtalen må gjelde et husrom og i det ligger det at det må være en bygning eller en avgrenset del av en bygning. En husbåt er intet husrom selv om man kan bo i den, og leie av et grunnareal – f.eks. en parkeringsplass – faller også utenfor husleieloven. For leie av tomter gjelder det en egen lov om tomtefeste. Husrommet kan være en bolig eller et lokale, jf. nedenfor. Selv om det ikke fremgår av definisjonen, er det også en del av leiebegrepet at bruksretten skal være midlertidig, enten slik at den kan sies opp eller slik at den gjelder for en bestemt tid. Husleieloven kaller dette hhv. tidsubestemte og tidsbestemte kontrakter. Men det forekommer at en leieavtale ikke kan sies opp av den ene part, se nærmere nedenfor. Endelig er det et karakteristisk trekk ved en leieavtale at den annen part (leieren) betaler et vederlag for bruken. Låner man bort leiligheten til venner mens man selv er bortreist, foreligger det ikke noe leieforhold. Som regel er vederlaget et pengebeløp (husleie) som betales månedlig, men det kan også avtales andre former vederlag, f.eks. at leieren skal utføre arbeide for utleieren.
Muntlige og skriftlige husleieavtaler
Det er ikke noe krav om at en husleieavtale skal være skriftlig – det er et hovedprinsipp i norsk avtalerett at muntlige avtaler er like bindende som skriftlige. Men siden det kan være vanskelig å bevise hva som er avtalt muntlig, har hver av partene rett til å kreve en skriftlig avtale, jf. § 1-5. Dette gjelder både når avtalen inngås, men hvis det ikke er gjort da, kan det også kreves senere. Ved leie av bolig er det en svært begrenset adgang til å inngå avtaler som stiller leieren dårligere enn lovens regler gjør, se nedenfor. Husleieloven § 1-3 har en særregel om standardavtaler som er utarbeidet av interesseorganisasjoner på begge sider, men slike avtaler finnes det visstnok ingen av i Norge. Derimot har flere interesseorganisasjoner laget egne standardkontrakter, se lenkene nedenfor, det samme har Forbrukerrådet.
Definisjon av boligleie
Husleieloven skiller mellom to typer husleieavtaler: De som gjelder boliger og de som gjelder lokaler. Det er bare avtale om leie av bolig som er definert i loven, alle husleieavtaler som ikke omfattes av denne definisjonen, er leie av lokale. Avgjørende for om det er leie av bolig, er ikke hvordan husrommet er innrettet, men hvilken bruk det er avtalt at leieren skal gjøre. Skal han bo der, er det boligleie, mens utleie til alle andre formål enn beboelse, er leie av et lokale. Skal husrommet brukes både til beboelse og til annet, regnes det likevel som leie av bolig om ikke boligbruken er helt uvesentlig.
Husleieloven er ufravikelig ved boligleie
De fleste regler i husleieloven er felles for boliger og lokaler, men det er enkelte regler som bare gjelder den ene typen. Den viktigste forskjell på leie av bolig og lokaler, gjelder adgangen til å treffe avtaler som fraviker loven. Ved lokalleie er denne adgangen temmelig omfattende, mens det ved leie av bolig bare er noen få regler som kan fravikes i leiers disfavør, jf. § 1-2. I juridisk terminologi brukes gjerne uttrykkene preseptorisk (ufravikelig) og deklaratorisk (fravikelig). Ufravikeligheten gjelder bare i leiers disfavør, Det kan ikke avtales ordninger som er dårligere for boligleieren enn de husleieloven foreskriver. Det betyr videre at hvis man har avtalt noe annet enn lovens regel, gjelder ikke denne delen av avtalen, mens resten av avtalen er gyldig og bindende.
Tidsbestemte og tidsubestemte leieavtaler
I husleieretten er det ofte viktig å skille mellom oppsigelige (tidsubestemte) og tidsbestemte leieavtaler. Husleieloven gjelder for begge typer, men på viktige punkter gjelder det ulike regler. En fullt ut tidsubestemt kontrakt er en avtale som begge parter kan si opp med avtalt oppsigelsesfrist. Er det ikke avtalt oppsigelsesfrist, gjelder fristene i lovens § 9-6. En fullt ut tidsbestemt kontrakt er en avtale som gjelder for et forhåndsbestemt tidsrom – enten slik at det er fastsatt hvilken dag den utløper eller slik at det er fastsatt at den gjelder i en bestemt tid. I begge tilfeller skal det – allerede på avtaletiden – være mulig å bestemme opphørsdagen nøyaktig.
Hovedreglene om tidsbestemte leieavtaler
Hovedregelen er at en tidsbestemt leieavtale ikke kan sies opp før leieperioden er ute – til gjengjeld opphører den uten oppsigelse når tiden er ute. Ved leie av lokaler gjelder dette fullt ut, mens det ved leie av boliger er flere unntaksregler som behandles i avsnittet nedenfor. Det er ingenting iveien for å gjøre en avtale oppsigelig i leieperioden – enten for den ene eller for begge parter. I en slik situasjon betraktes avtalen som tidsubestemt i leieperioden, mens den betraktes som tidsbestemt når leieperioden er over. Avtalen kan også være helt uoppsigelig fra den ene parts side, men det forekommer relativt sjelden. Ofte har leieren en rett til å forlenge avtalen når tiden løper ut og i slike tilfeller må det skilles mellom avtaler der leieren ensidig kan forlenge at avtalen fortsetter (fornyelsesrett) og de tilfeller der han bare har en fortrinnsrett til fortsatt leie på markedsvilkår.
Særregler om tidsbestemte avtaler ved leie av bolig
Selv om det er anledning til å bruke tidsbestemte leieavtaler ved boligleie, er det visse begrensninger og særregler. Ved leie av bolig kreves det at leieren skriftlig er gjort oppmerksom på at han ikke kan si opp avtalen før tiden er ute, svært mange leiere har ikke vært klar over dette og fått problemer hvis de ønsker å flytte. Har leieren ikke fått denne opplysningen, er den tidsbestemte kontrakt fortsatt gyldig og bindende, men leieren kan si opp i leieperioden. I husleieloven § 9-3 er det også viktige begrensninger i adgangen til å bruke tidsbestemte boligleiekontrakter. Hovedregelen er at en tidsbestemt kontrakt må vare i minst tre år – er kontrakten inngått for en kortere periode er tidsbegrensningen ikke gyldig slik at avtalen kan sies opp. Denne regelen har imidlertid en god del unntak: Ved utleie av loftsbolig, sokkelbolig eller del av tomannsbolig, kan tidsbegrensningen settes ned til ett år, og ved utleie av egen bolig gjelder det ingen begrensninger i hvor kort tid som kan avtales. Det samme gjelder hvis utleieren har en annen saklig grunn til å avtale kortere tid enn tre/ett år.
Rettigheter og plikter ved leieforholdets start
Husleielovens kapittel 2 har en omfattende regulering av utleiers plikter ved leieforholdets start og hvilke rettigheter leieren har om disse pliktene ikke oppfylles. Tilsvarende reguleres leierens plikt til å betale leie i kapittel 3. Når det gjelder de tre viktigste forhold i en leieavtale – hva som skal leies, når leieforholdet skal starte og hvilken leie som skal betales, er det som utgangspunkt full avtalefrihet, og reglene i husleieloven gjelder først og fremst virkningene av at en part bryter avtalen (kontraktsbrudd). I juridisk terminologi brukes også uttrykket mislighold.
Utleiers plikter
Har man ikke avtalt når leieforholdet skal starte, bestemmer § 2-1 at leieren kan kreve å få overta bruken ved tredje månedsskifte etter at avtalen ble inngått, dvs. en gang mellom tre og fire måneder etter at avtale ble inngått. Overtakelse er skjedd når leieren har fått nøkler til husrommet og uhindret adkomst til eiendommen. Når det hva man har leid og hvilke egenskaper husrommet skal ha, vil det nesten alltid være avtalt, f.eks. om boligen skal være møblert og på hvilken måte, eller om lokalet skal være nyoppusset og tilpasset leiers bruk. Har leieren sett husrommet ved ifb. med avtaleslutningen uten å gjøre innsigelser, vil man regne med at han har godtatt husrommet slik det faktisk er. I de tilfeller der det ikke har vært befaring og avtalen ikke sier noe om kvaliteten, følger det av lovens § 2-2 at husrommet skal være ryddet og rengjort i og «vanlig god stand». Viktig er det også at husrommet skal passe til det formål leieren har oppgitt, har man leid et lokale til restaurantdrift må det være egnet til slik bruk. Hvis utleieren ikke stiller husrommet til leiers disposisjon eller det er mangelfullt, har husleieloven en detaljert regulering av hvilke rettigheter dette gir leieren. Kort og skjematisk kan leieren:
Fastsettelse av husleie
Når det gjelder leiers plikter, er det betalingsplikten som er den viktige og nesten uten unntak vil det være avtalt hvor meget som skal betales og hvilke betalingsterminer som gjelder. Ved leie av lokaler er det full avtalefrihet og det kan f.eks. avtales at leien skal være en bestemt del av leiers salgsinntekter (omsetningsbasert leie). Det kan også avtales at leieren skal betale en del av utleiers utgifter etter regning, f.eks. vaktmesterutgifter eller renholdskostnader i et butikksenter. Ved leie av bolig står man ikke like fritt til å avtale slikt. Det følger av husleielovens § 3-1 at leien må avtales til et bestemt beløp, det kan f.eks. ikke avtales at det skal betales et kronebeløp og dessuten en andel av eiendommens skatter, avgifter og driftsutgifter. Dette gjør det mer forutsigbart for leieren hva han skal betale. Men det er unntak for utleiers utgifter til brensel, elektrisitet, vann og avløp – her kan det avtales at disse skal betales etter faktiske kostnader ved leierens forbruk. Ved leie av bolig kan det heller ikke avtales lengre betalingstermin enn én måneds forskuddsleie, men det kan avtales at leieren også skal innbetale et depositum, jf. nedenfor.
Husleieloven har ingen regler om hvor høy husleien kan være, her er det full avtalefrihet. Men hvis det er avtalt en leie som er urimelig i forhold til markedsleien, kan den kreves nedsatt til markedsleie. Helt fra høsten 1939 har vi hatt husleieregulering i visse typer leieforhold, men denne reguleringen er blitt gradvis avviklet og den siste rest opphørte 31. desember 2009.
Indeksregulering og tilpasning til gjengs leie
Hvis ikke annet er avtalt, kan det kreves at husleien for boliger reguleres i takt med konsumprisindeksen hvert år. Indeksregulering kan kreves selv om det ikke er uttrykkelig avtalt, men det kan avtales at leien ikke skal reguleres på denne måten. Selv om leien indeksreguleres, kan begge parter også kreves tilpasning til «gjengs leie» når det er gått tre år. Da skal husleien reguleres opp eller ned til et gjennomsnitt av hva som betales i lignende leieforhold. Gjengs leie vil gjerne øke mindre enn markedsleien når denne går opp, og falle mindre enn markedsleien når den går ned. For leieren er en regulering til gjengs leie bedre enn regulering til markedsleie når leienivået øker, men dårligere når leienivået faller. Tilpasning til gjengs leie kan kreves selv om det ikke er avtalt, men det kan avtales at slik tilpasning ikke skal skje, dvs. at husleien skal ligge fast. Blir partene ikke enige om hva som er gjengs leie, kan de kreve at tingretten oppnevner en takstnemnd som fastsetter den nye leie.
Depositum og garanti
Det kan avtales at leieren skal betale et depositum, men det kan ikke være mer enn seks måneders husleie. Et depositum må settes på en egen bankkonto og så lenge leieforholdet varer, kan verken leier eller utleier disponere over det. Kostander forbundet med kontoopprettelse betales av utleier. Etter at leieforholdet er slutt, kan banken på visse vilkår utbetale skyldig leie til utleieren, men først etter at leieren er varslet og har fått en fem ukers frist på å bringe saken inn for forliksrådet eller Husleietvistutvalget. På tilsvarende måte skal banken varsle utleieren hvis leieren krever depositumet utbetalt og utleier må da reise sak for å forhindre at utbetaling skjer. I stedet for depositum, kan det avtales at leieren skal stille en garanti for oppfyllelse av sine plikter, men summen av depositum og garanti kan ikke overstige seks måneders husleie.
Etter den tidligere husleielov kunne det avtales at leieren også skulle yte et lån som vilkår for å få leie bolig. Etter den gamle husleieloven skulle slike lån sikres med en pantobligasjon i eiendommen og leieavtaler på disse vilkår gikk under navnet obligasjonsleiligheter (også innskuddsleiligheter). Som vederlag for lånet fikk leieren en leierett som var uoppsigelig i minst fem år, og han kunne også overdra leieretten og fremleie leiligheten. Leie av obligasjonsleiligheter hadde likhetstrekk med leie av boliger i borettslag, men det var viktige forskjeller: Utleieren kunne innfri obligasjonslånet til nominell verdi og da mistet leieren de særretter han hadde hatt. Dagens husleielov setter forbud mot slike avtaler og hvis det er betalt innskudd i strid med denne regel, kan leieren kreve beløpet tilbake med morarenter. Men avtaler inngått før 1. januar 2000 er fortsatt gyldige og reguleres av den tidligere husleielov fra 16. juni 1939 kapittel 9.
Overdragelse og fremleie
Hovedregelen er at en leier ikke kan overføre sine rettigheter etter en leieavtale – verken permanent ved å la en annen overta bruken av husrommet, eller midlertidig ved å la andre bruke det mens man selv er fraværende. Dette gjelder både ved leie av bolig og ved leie av et lokale. Men det er også viktige unntak fra denne regel
Overføring av leierett
Ved boligleie kan overføringsrett være avtalt, men det er ikke vanlig. Etter husleieloven kan imidlertid leieretten overtas av ektefelle eller nære slektninger hvis leieren dør. Det samme gjelder dersom leieren blir separert eller skilt, her har ektefellen rett til å overta leieretten. Det samme gjelder noen som leieren hadde felles husstand med. Ved leie av lokale er det oftere avtalt overføringsrett. Men også når det ikke er avtalt, har leieren rett til å overføre leieretten når han samtidig overdrar den virksomhet som han driver i det leide lokalet. Rett nok skal overføringen godkjennes av utleieren, men det kreves en saklig grunn for å nekte slik at det i realiteten dreier seg om en overføringsrett.
Fremleie
Fremleie innebærer at leieren midlertid overdrar leieretten til en annen. Det regnes ikke som fremleie at man lar andre bo sammen med seg i boligen, og slik opptak av andre i husstanden er som hovedregel tillatt med utleiers godkjenning. Siden godkjenning bare kan nektes med saklig grunn, er det i realiteten en rett til å utvide husstanden. Og hvis det er ektefelle eller nære slektninger man tar inn i husstanden, kreves det heller ingen godkjenning. Gjelder fremleie av enkelte rom i leiligheten, er også utgangspunktet at dette er tillatt medmindre utleier har saklig grunn til å nekte. Ellers tillater husleieloven fremleie i en del spesielle situasjoner.
Opphør av leieavtaler
De viktigste reglene om hvordan leieavtaler opphører, finner vi i husleieloven kapittel 9, mens reglene om partenes rettigheter og plikter ved avslutningen av leieforholdet finnes i kapittel 10. I tillegg må det nevnes at viktige regler om hvordan man får en leier ut dersom han ikke flytter frivillig, finnes i lov om tvangsfullbyrdelseloven.
Tidsbestemte leieavtaler
Det ligger i navnet at en tidsbestemt avtale opphører når den forhåndsbestemte tid er ute og leieren plikter da å flytte uten noen form for oppsigelse eller varsel. Men det hender at leieren bare fortsetter å bruke boligen eller lokalet når tiden er utløpt, og i et slikt tilfelle kan ikke utleieren forholde seg passiv. Utleieren må i så fall innen tre måneder gi leieren et flyttevarsel – en oppfordring til å fraflytte. Gjør han ikke det, følger det av § 9-2 siste ledd at avtalen går over til å bli tidsubestemt, dvs. at utleieren må sende en oppsigelse om han vil ha husrommet frigjort. For en slik oppsigelse gjelder de vanlige regler om formkrav og oppsigelsesvern, jf. avsnittet om tidsubestemte leieavtaler nedenfor. Flytter ikke leieren frivillig når tiden er ute, kan utleieren kreve fravikelse (utkastelse) ved namsfogden. I de fleste leieavtaler er det inntatt en klausul om at leieren vedtar fravikelse uten søksmål og dom og da kan namsfiogden beslutte og gjennomføre fravikelsen uten at utleier behøver å skaffe seg noe alminnelig tvangsgrunnlag, jf. tvangsfullbyrdelsesloven § 13-2 tredje ledd bokstav b.